Гөлдания Хәйруллинаның машинасын урлаганнар

	Татарстанның атказанган артисты Гөлдания Хәйруллинаның гастрольләргә йөри торган «ГАЗель» машинасын урлаганнар. Әлеге күңелсез хәл Чаллы шәһәрендә булган. Машинаны кем урлаган, җинаятьче тотылганмы - бу хакта Гөлдания ханымның үзенә шалтыратып сорадык.	 – Казандагы фатирыма кайтып йокларга яткан идем генә, Чаллының полиция бүлегеннән шалтыратып, "машинагызны урлаганнар, тиз арада килеп гариза язырга кирәк" диләр. Мин "хәзер генә килә алмыйм" дигәч, "менә кызык, кешенең машинасын урлаганнар, ә ул килә алмый, имеш" дип аптырадылар. Әлбәттә, берничә көннән соң барып гариза яздым. Машинаны Рөстәмнең абыйсы йөртә иде, шуңа да ул аның ишегалдында торды, – дип сөйләде Гөлдания ханым Intertat.ru хәбәрчесенә. 
	Эльвира ШАКИРОВА	
Интертат.ру

	№ --- | 01.10.2015	


